Merkezê Îrtîbatî û Çepemenîye yê HPGyî derheqê çalakîyanê gerîlayan de eşkerayîyêke daye û nê pare kerdî:
''Çarçeweya Hemleya Şorigêre ya Cengê Heftanînî de hêzanê ma 11ê hezîrane de vera leşkeranê ke Qilê Konferansê Girdî de ameybî cakerdene çalakîyêke kerde. Çalakîya mewzî û stargehanê dişmenî ser o adir ame varnayene de derheqê hûmara merde û birîndaran ê dişmenî de zanayîş nêame girewtene.
Eynî roje hêzanê ma yê YJA Starî qezaya Qilebanî yê Şirnexî de da îşxalkeran ro. Îşxalkerê ke Tepê Lezgînî de ameybî cakerdene  hedef ameyî girewtene. Çalakîya ke mewzî û stargehê leşkeranê tirkî bitesîr ameyî pirodayene de derheqê merde û birîndaran ê dişmenî de zanayîş nêame girewtene.''
